paragraph_text: Aktinički keratitis bolno je očno stanje uzrokovano izlaganjem ultraljubičastoj svjetlosti, kao što je varilački luk („varilačko oko“), svjetlo u solariju, refleksija sunčane svjetlosti s površine snijega („snježno sljepilo“), velike vodene površine ("keratitis kupača"), pijeska ("pustinjsko sljepilo"), električna eksplozija i sl. Intenzivno ultraljubičasto svjetlo koje je oko apsorbiralo uzrokuje površan, ali veoma bolan i neugodan keratits.